<classify> Msanii wa vichekesho na Mshindi wa Big Brother Afrika 2014, Idris Sultan amesema kwa ruti anazozifanya za kwenda kituo cha polisi kila siku asubuhi ataanzisha biashara ya kuuza vitafunio Central. Sultani aliandika ujumbe huo leo kupitia akaunti yake ya Twitter akifanya hivyo itaonyesha atakuwa anaenda kikazi pia. Kwa jinsi ninavyoenda polisi daily tena asubuhi, naanzisha biashara ya kuuza vitafunio central, at least nitakuwa naenda kikazi pia. Idris Sultan IdrisSultan November 18, 2019 Idris Sultan Oktoba 31, 2019 alihojiwa kwa saa tano katika kituo cha polisi cha katiCentral Polisi Jijini Dar es salaam. Mara Baada ya mahojiano, msanii huyo alikwenda na polisi nyumbani kwake na kufanyiwa upekuzi. Alitakiwa kwenda polisi na mkuu wa Mkoa wa Dar es salaam Paul Makonda jana baada ya kuweka picha yenye sura yake huku akiwa ameketi katika kiti chenye nembo ya Taifa. Pia, Idris aliweka picha nyingine inayoonyesha sura ya Rais John Magufuli akiwa amesimama huku amevaa suruali yenye mikanda inayoshikizwa mabegani suspenda. Hata hivyo, dakika chache baada ya Makonda kumtaka msanii huyo kuripoti polisi, waziri wa Maliasili na Utalii, Dk Hamisi Kigwangalla aliahidi kumuwekea dhamana iwapo angekamatwa.  <topic>: BURUDANI 